Η επίδραση της μεσογειακής διατροφής στην έκβαση της υποβοηθούμενης αναπαραγωγής: συστηματική ανασκόπηση
Creators: name: Κοσμίδου, Νικολέττα Δημητρίου
Publisher: name: Aristotle University of Thessaloniki
Year: 2020
Subjects: Μεσογειακή Διατροφή
Υποβοηθούμενη Αναπαραγωγή
Εξωσωματική Γονιμοποίηση
Mediterranean Diet
Assisted Reproductive Technology
In vitro fertilization

description: Γνωστικό υπόβαθρο: Η διατροφή φαίνεται ότι επηρεάζει τη γονιμότητα και η τροποποίησή της αποτελεί πρακτική που συστήνεται κατά τη θεραπεία ασθενών με διαταραχές αναπαραγωγής. Ταυτόχρονα, έχει αναφερθεί ότι η μεσογειακή διατροφή παρουσιάζει ιδιαίτερα οφέλη για την υγεία. Ωστόσο δεν έχει μελετηθεί η επίδρασή της στην υποβοηθούμενη αναπαραγωγή. Σκοπός: Η συστηματική ανασκόπηση και μετα-ανάλυση της υπάρχουσας βιβλιογραφίας σχετικά με το βαθμό υιοθέτησης του προτύπου μεσογειακής διατροφής από υπογόνιμα ζευγάρια/γυναίκες τα οποία πρόκειται να υποβληθούν σε διαδικασίες υποβοηθούμενης αναπαραγωγής και την επίδρασή της στην έκβαση της τελευταίας. Ως πρωτεύουσες εκβάσεις διερευνήθηκαν: η κλινική εγκυμοσύνη και η γέννηση ζώντος νεογνού. Ως δευτερεύουσες εκβάσεις διερευνήθηκαν: το ποσοστό γονιμοποίησης, οι περιπτώσεις εμφύτευσης, η τουλάχιστον καλή ποιότητα των ωοκυττάρων και των εμβρύων, ο αριθμός των ωοκυττάρων που αναρροφήθηκαν και των εμβρύων που παράχθηκαν. Μεθοδολογία: Συστηματική ηλεκτρονική αναζήτηση πραγματοποιήθηκε σε τρεις βάσεις δεδομένων: Medline/Pubmed, Scopus και Cochrane Library από τον Ιανουάριο του 1978 έως τον Ιανουάριο του 2020. Τα άρθρα που προέκυψαν μελετήθηκαν από δύο ανεξάρτητες ερευνήτριες με σκοπό την επιλογή των τυχαιοποιημένων μελετών και των μελετών παρατήρησης που καλύπτουν το σκοπό της μελέτης. Δεδομένα συλλέχθηκαν σχετικά με τις γυναίκες/ζευγάρια χαμηλού και υψηλού βαθμού υιοθέτησης της μεσογειακής διατροφής και των εκβάσεων της υποβοηθούμενης αναπαραγωγής. Αποτελέσματα: Έξι μελέτες ικανοποιούσαν τα κριτήρια εισαγωγής στην ποιοτική συστηματική ανασκόπηση εκ των οποίων 5 μελέτες παρατήρησης και 1 RCT. Ο αριθμός των γυναικών/ζευγαριών που συμμετείχαν στις μελέτες παρατήρησης ήταν 1826 ενώ 111 ζευγάρια συμμετείχαν στην RCT. Από αυτές τρεις μελέτες κοόρτης πληρούσαν τα κριτήρια ένταξης στη μετα-ανάλυση. Δεν προέκυψαν διαφορές μεταξύ των γυναικών/ζευγαριών χαμηλού και υψηλού βαθμού υιοθέτησης της μεσογειακής διατροφής και των πρωτευουσών εκβάσεων (RR=0.91, 95% CI: 0.57-1.44, p=0.68, I2=74% για την έκβαση της κλινικής εγκυμοσύνης, RR=0.77, 95% CI: 0.39-1.49, p=0.43, I2=80% για την έκβαση της γέννησης ζώντος νεογνού). Από τις δευτερεύουσες εκβάσεις διαφορά μεταξύ των δύο ομάδων παρατηρήθηκε μόνο σχετικά με την έκβαση του αριθμού των παραγόμενων εμβρύων, όπου παρατηρήθηκε να μειονεκτεί η χαμηλή προσκόλληση στη μεσογειακή διατροφή έναντι της υψηλής προσκόλλησης (mean difference: -0.92, 95% CI: -1.64 με -0.20, p=0.01, I2=0%). Συμπεράσματα: Η υψηλή προσκόλληση στη μεσογειακή διατροφή φαίνεται να σχετίζεται με μεγαλύτερο αριθμό παραγόμενων εμβρύων έναντι της χαμηλής προσκόλλησης. Δεν παρατηρήθηκε διαφορά στις περιπτώσεις κλινικής εγκυμοσύνης και γέννησης ζώντος νεογνού. Τα αποτελέσματα της μετα-ανάλυσης δεν είναι δυνατό να γενικευθούν στον πληθυσμό και δεν είναι ασφαλή. Περισσότερες τυχαιοποιημένες μελέτες απαιτούνται
description: Background: Growing evidence shows that diet may influence fertility and specific patterns may be applied in patients with reproductive disorders. On the other hand, mediterranean diet exerts a beneficial effect on human health. However, the exact effect of this dietary pattern on human infertility has not yet been investigated. Aim: The aim of this study was to systematically review and meta-analyze the best available evidence regarding the effect of fertility outcome in women undergoing assisted reproductive technologies. Primary outcomes were: clinical pregnancy and live birth. Secondary outcomes were: fertilization rate, cases of implantation, at least good quality of oocytes and embryos, number of oocytes retrieved and number of embryos produced. Methodology: A computerized systematic review was performed using three data bases (Medline/Pubmed, Scopus and Cochrane Library) covering the period from January 1978 to January 2020. Registries were scanned by two independent reviewers. Eligible reviews were observational studies or randomized controlled trials who answered the research question. Data extracted were related to women/couples with low or high adherence to mediterranean diet and to the outcomes of assisted reproductive technologies. Results: Six studies were eligible for qualitative synthesis, five of which were observational studies (n=1826) and one was a randomized controlled trial (n=111). Three cohort studies fulfilled the inclusion criteria for the meta-analysis. No differences were observed among women/couples of low versus high adherence to mediterranean diet and primary outcomes (RR=0.91, 95% CI: 0.57-1.44, p=0.68, I2=74% as far as it concerns clinical pregnancy, RR=0.77, 95% CI: 0.39-1.49, p=0.43, I2=80% with regard to live birth). Number of embryos produced was lower in women/couples with low adherence to mediterranean diet than those with high adherence to the same dietary pattern (mean difference: -0.92, 95% CI: -1.64 to -0.20, p=0.01, I2=0%). No differences were noticed with regard to secondary outcomes. Conclusions: Higher adherence to mediterranean diet seems to be related to higher number of embryos produced without any impact on clinical pregnancy and live birth. Results cannot be generalized to the whole population and they are not safe. More randomized controlled trials are needed